
VENDIM
Nr. 34, datë 22.1.2020

PËR DISA NDRYSHIME DHE SHTESA NË VENDIMIN NR. 538, DATË 26.5.2009, TË KËSHILLIT TË MINISTRAVE, “PËR LICENCAT DHE LEJET, QË TRAJTOHEN NGA APO NËPËRMJET QENDRËS KOMBËTARE TË LICENCIMIT (QKL) DHE DISA RREGULLIME TË TJERA NËNLIGJORE TË PËRBASHKËTA”, TË NDRYSHUAR

Në mbështetje të nenit 100 të Kushtetutës, të neneve 15, pika 4, e 36, pika 1, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, të ligjit nr. 9426, datë 6.10.2005, “Për mbarështimin e blegtorisë”, të ndryshuar, të ligjit nr. 10416, datë 7.4.2011, “Për materialin mbjellës dhe shumëzues bimor”, të ndryshuar, të ligjit nr. 102/2015, “Për sektorin e gazit natyror”, të ndryshuar, të ligjit nr. 26/2019, “Për shërbimin përmbarimor gjyqësor privat”, të ligjit nr. 9573, datë 3.7.2006, “Për autoriparimin, shitblerjen, depozitimin e mjeteve rrugore me motor, të rimorkiove dhe pjesëve të tyre të dala jashtë përdorimit ose të braktisura dhe për veprimtaritë që lidhen me to”, të ndryshuar, si dhe në nenet 25, pika 1, 48, 51 e 94, të ligjit nr. 9154, datë 6.11.2003, “Për arkivat”, me propozimin e ministrit të Financave dhe Ekonomisë, Këshilli i Ministrave

VENDOSI:

Në aneksin 1, që i bashkëlidhet vendimit nr. 538, datë 26.5.2009, të Këshillit të Ministrave, të ndryshuar, bëhen këto ndryshime dhe shtesa:
1. Në kreun II, të kategorisë II.2, “Shërbimeve të riprodhimit, krijimit të racave ose veterinare”, të fushës II, “Ushqimi dhe shëndeti”, bëhen ndryshimet si më poshtë vijon:
a) Shkronja “b”, e pikës 4, shfuqizohet.
b) Në pikën 5, fjalët “... ndërsa kriteret e posaçme të licencimit dhe dokumentet e tjera shoqëruese për veprimtaritë me kodin II.2.A.2, përcaktohen në tabelën 2, më poshtë.” dhe “Tabela 2” hiqen. 
c) Pika 7 shfuqizohet.
2. Kategoria II.4, “Prodhimi dhe/ose tregtimi i farave dhe fidanëve (materialit mbjellës bimor)”, e fushës II, “Ushqimi dhe shëndeti”, shfuqizohet.
3. Në kategorinë IV.4, “Shërbimeve ekspertize dhe/ose profesionale lidhur me burimet minerare, hidrokarbure dhe energjetike”, të fushës IV, “Burime minerare, hidrokarbure dhe energjetike”, bëhen ndryshimet, si më poshtë vijon:
a) Shkronja “b”, e pikës 2, shfuqizohet.
b) Në pikën 3, fjalët “IV.4.A.B.C” zëvendësohen me “IV.4.A,C”.
c) Pika 4 riformulohet, me këtë përmbajtje:
“4. Licencimi i nënkategorisë IV.4.A, C bëhet sipas procedurës së grupit II.”. 
4. Pas fushës IV shtohet fusha VI, me këtë përmbajtje:

“FUSHA VI
TRASHËGIMIA KULTURORE
KATEGORIA VI.1
SHËRBIME EKSPERTIZE DHE/OSE PROFESIONALE LIDHUR ME TRASHËGIMINË KULTURORE

I. NDARJA E KATEGORISË DHE RREGULLA TË PËRGJITHSHME

1. Veprimtaria “Shërbime ekspertize dhe/ose profesionale lidhur me trashëgiminë kulturore” është kategoria VI.1, e shtojcës së ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”.
2. Kategoria e kësaj veprimtarie ndahet në nënkategorinë, si më poshtë vijon:
a) “Arkivat privatë”, me kodin VI.1.A.
3. Licencimi i veprimtarive të tjera të përfshira në kategorinë VI.1 bëhet sipas legjislacionit në fuqi.
II. LICENCIMI I VEPRIMTARIVE TË NËNKATEGORISË VI.1.A
1. Kriteret e posaçme të licencimit, si dhe llojet e dokumenteve provuese e shoqëruese përkatëse, për nënkategorinë A, jepen në tabelën 1, si më poshtë vijon:

Tabela 1
	
Kriteret e posaçme
	Mbi cilët faktorë
veprimtarie dhe/ose
specifikash e
specialitetesh
aplikohen kriteret e
posaçme

	Llojet e dokumenteve provuese lidhur me kriteret e posaçme

	Përshtatshmëria e njohurive dhe eksperiencës së personelit
	a) Drejtuesi teknik
b) Punonjësit e përpunimit
	a) Certifikatë për drejtuesin teknik ose përfaqësuesin ligjor; 
b) Akt që provon marrëdhëniet e kërkuara të punës për drejtuesin teknik; 
c) Akt që provon arsimimin


	Përshtatshmëria e pajisjeve, teknologjisë dhe e mjediseve me standardet e shërbimit
	a) Mjediset
b) Teknologjia
	Sipas rastit: dokumente pronësie dhe/ose përdorimi, si dhe/ose dokumente që pasqyrojnë cilësitë e garancitë e këtyre faktorëve

	Përshtatshmëria e organizimit dhe e rregullave të kryerjes së shërbimeve
	Kritere të posaçme arkivore
	Deklaratë



2. Licencimi i veprimtarisë së nënkategorisë bëhet sipas grupit III. 
3. Institucioni tjetër lidhur me këtë licencim është Drejtoria e Përgjithshme e Arkivave.
[bookmark: _GoBack]4. Vendimi bazohet në dokumentet provuese të licencimit, si dhe në inspektimin në vend të vlerësimit të plotësimit të kritereve përkatëse të licencimit nga Drejtoria e Përgjithshme e Arkivave.
5. Afati i marrjes së këtij vendimi është 90 (nëntëdhjetë) ditë.
6. Licenca e nënkategorisë VI.1.A është pa afat.”.
5. Pikat 2.3, 2.4 dhe 5, të kategorisë VII.3.B, “Për autoriparimin, shitblerjen, depozitimin e mjeteve rrugore me motor, të rimorkiove dhe pjesëve të tyre të dala jashtë përdorimit ose të braktisura dhe për veprimtaritë që lidhen me to”, të fushës VII, “Transporti”, shfuqizohen.
6. Kategoria XI.2, “Shërbimi i përmbarimit”, e fushës XI, “Drejtësia dhe ligji”, shfuqizohet.
Ky vendim hyn në fuqi pas botimit në Fletoren Zyrtare.

